Porovnanie vitamínov Beggs Fertility + Pregnancy Complex a Femibion 1 pri plánovaní tehotenstva a histaminovej intolerancii
Dobrý deň chcem sa spýtať aký je rozdiel medzi týmito vitamínmi Beggs Fertility + Pregnancy COMPLEX a Femibion 1,ktoré je vhodnejšie pri plánovaní tehotenstva a či môžu robiť problémy pri histaminovej intolerancii (v prvom je špenát v zložení). Ďakujem
Dobrý deň.
Ďakujeme za Vašu otázku.
Spomínané prípravky majú obdobné zloženie, pričom rozdiely sú predovšetkým v množstvách jednotlivých zložiek, takže nie je možné jednoznačne určiť, ktorý výživový doplnok je lepší. Preto je výber produktu na vlastnom uvážení s ohľadom na osobné preferencie. Pri histamínovej intoleranciije dôležité vedieť, že pri mnohých liekoch a výživových doplnkoch nie je známy ich vzťah k histamínu. Z tohto dôvodu si ich musí každý odsledovať sám. Podstatná je individuálna odpoveď pacienta, čo znamená, že aj potencionálne rizikové lieky a výživové doplnky pri HIT u Vás nemusia vyvolávať žiadne komplikácie. Ak Vám však špenát v akejkoľvek forme spôsobuje ťažkosti, užívanie prípavkov s jeho obsahom nie je vhodné. Navyše dlhoročné výborné skúsenosti máme s prípravkom Femibion, ktorý je obľúbený aj medzi mnohými gynekológmi. Z týchto dôvodov odporúčam práve Femibion.
Prajem pekný zvyšok dňa.
S pozdravom
Mgr. Barbora Bičanovská